Uznesenie Okresného súdu Poprad sp. zn. 23C/37/2024 z 31. 7. 2024

Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 23C/37/2024 8724202568 31. 07. 2024 JUDr. Juraj Šteffel ECLI:SK:OSPP:2024:8724202568.3
Uznesenie Okresný súd Poprad v spore žalobkyne: Slovenská republika - Ministerstvo spravodlivosti Slovenskej republiky, so sídlom Račianska 71, 813 11 Bratislava, IČO: 00 166 073, proti žalovanému: A. B., nar. XX.XX.XXXX, bytom C. XXXX/XX, XXX XX D., o zaplatenie 8.100 eur s prísl., takto rozhodol: S c h v a ľ u j e sa súdny zmier v nasledovnom znení: Žalovaný je p o v i n n ý zaplatiť žalobkyni sumu 8.100 eur odo dňa nadobudnutia právoplatnosti tohto uznesenia, a to v mesačných splátkach vo výške 100 eur mesačne, splatných k 15. dňu príslušného kalendárneho mesiaca, a to pod hrozbou straty výhod splátok v prípade omeškania, čo i len jednej splátky. Žalovaný sa zaväzuje nahradiť žalobkyni trovy konania v rozsahu 100 %. odôvodnenie: 1. Žalobkyňa sa žalobou z 24.06.2024 domáhala na žalovanom zaplatenia sumy vo výške 8.100 eur s príslušenstvom a náhrady trov konania. 2. 12.07.2024 žalovaný doručil súdu návrh na schválenie zmieru účastníkov konania, s ktorým žalobkyňa vyslovila súhlas. 3. Podľa § 148 ods. 1 zákona č. 160/2015 Z. z. Civilný sporový poriadok v znení neskorších predpisov (ďalej len „CSP“) žalobca a žalovaný môžu uzavrieť zmier. O uzavretie zmieru sa má súd vždy pokúsiť. 4. Podľa § 148 ods. 2 CSP súd rozhodne o tom, či uzavretý zmier schvaľuje; neschváli ho, ak je v rozpore so všeobecne záväznými právnymi predpismi. 5. Keďže zmier nie je v rozpore so všeobecne záväznými právnymi predpismi, súd ho schválil. 6. Podľa § 262 ods. 1 CSP o nároku na náhradu trov konania rozhodne aj bez návrhu súd v rozhodnutí, ktorým sa konanie končí. 7. Podľa § 255 ods. 1 CSP súd prizná strane náhradu trov konania podľa pomeru jej úspechu vo veci. 8. Pokiaľ ide o trovy konania, vzhľadom na osobitné a výslovné dojednanie strán v uzavretom súdnom zmieri o náhrade trov konania, súd rešpektujúc autonómnu vôľu strán schválil súdny zmier aj v tejto časti. Poučenie:
Proti tomuto uzneseniu odvolanie nie je prípustné. (§ 355 ods. 2 CSP v spojení s § 357 CSP a contrario)

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2024:8724202568.3 (dáta aktuálne k 12. 11. 2026). Záväzné je znenie zverejnené súdom.




